appianus.mithridatica 9.62
ἡμεῖς στρατῷ πρῶτον ἐς Ἀσίαν παρήλθομεν Ἀντιόχου τοῦ Σύρων βασιλέως πορθοῦντος ὑμᾶς . ἐξελάσαντες δʼ αὐτόν , καὶ τὸν Ἅλυν καὶ Ταῦρον αὐτῷ θέμενοι τῆς ἀρχῆς ὅρον , οὐ κατέσχομεν ὑμῶν ἡμετέρων ἐξ ἐκείνου γενομένων , ἀλλὰ μεθήκαμεν αὐτονόμους , πλὴν εἴ τινας Εὐμένει καὶ Ῥοδίοις συμμαχήσασιν ἡμῖν ἔδομεν , οὐχ ὑποτελεῖς ἀλλʼ ἐπὶ προστάταις εἶναι . τεκμήριον δʼ ὅτι Λυκίους αἰτιωμένους τι Ῥοδίων ἀπεστήσαμεν . ἡμεῖς μὲν δὴ τοιοίδε περὶ ὑμᾶς γεγόναμεν · ὑμεῖς δέ , Ἀττάλου τοῦ φιλομήτορος τὴν ἀρχὴν ἡμῖν ἐν διαθήκαις καταλιπόντος , Ἀριστονίκῳ καθʼ ἡμῶν τέτταρσιν ἔτεσι συνεμαχεῖτε , μέχρι καὶ Ἀοιστόνικος ἑάλω καὶ ὑμῶν οἱ πλείους ες ἀνάγκην καὶ φόβον περιήλθετε . καὶ ὧδε πράσσοντες ὅμως , ἔτεσιν εἴκοσι καὶ τέτταρσιν ἐς μέγα περιουσίας καὶ κάλλους κατασκευῆς ἰδιωτικῆς τε καὶ δημοσίας προελθόντες , ὑπὸ εἰρήνης καὶ τρυφῆς ἐξυβρίσατε αὖθις , καὶ τὴν ἀσχολίαν ἡμῶν τὴν ἀμφὶ τὴν Ἰταλίαν φυλάξαντες οἱ μὲν ἐπηγάγεσθε Μιθριδάτην , οἱ δʼ ἐλθόντι συνέθεσθε . ὃ δʼ ἐστὶ πάντων μιαρώτατον , ὑπέστητε αὐτῷ μιᾶς ἡμέρας τοὺς Ἰταλιώτας ἅπαντας αὐτοῖς παισὶ καὶ μητράσιν ἀναιρήσειν , καὶ οὐδὲ τῶν ἐς τὰ ἱερὰ συμφυγόντων διὰ τοὺς ὑμετέρους θεοὺς ἐφείσασθε . ἐφʼ οἷς ἔδοτε μέν τινα καὶ αὐτῷ Μιθριδάτῃ δίκην , ἀπίστῳ τε ἐς ὑμᾶς γενομένῳ , καὶ φόνου καὶ δημεύσεων ἐμπλήσαντι ὑμᾶς , καὶ γῆς ἀναδασμοὺς ἐργασαμένῳ καὶ χρεῶν ἀποκοπὰς καὶ δούλων ἐλευθερώσεις , καὶ τυράννους ἐπʼ ἐνίοις , καὶ λῃστήρια πολλὰ ἀνά τε γῆν καὶ θάλασσαν , ὡς εὐθὺς ὑμᾶς ἔχειν ἐν πείρᾳ καὶ παραβολῇ οἵους ἀνθʼ οἵων προστάτας ἐπελέγεσθε . ἔδοσαν δέ τινα καὶ ἡμῖν δίκην οἱ τῶνδε ἄρξαντες . ἀλλὰ δεῖ καὶ κοινὴν ὑμῖν ἐπιτεθῆναι τοιάδε ἐργασαμένοις · ἣν εἰκὸς μὲν ἦν ὁμοίαν οἷς ἐδράσατε γενέσθαι , μή ποτε δὲ Ῥωμαῖοι σφαγὰς ἀσεβεῖς ἢ δημεύσεις ἀβούλους ἢ δούλων ἐπαναστάσεις , ἢ ὅσα ἄλλα βαρβαρικά , μηδʼ ἐπὶ νοῦν λάβοιεν . φειδοῖ δὲ γένους ἔτι καὶ ὀνόματος Ἑλληνικοῦ καὶ δόξης τῆς ἐπὶ τῇ Ἀσίᾳ , καὶ τῆς φιλτάτης Ῥωμαίοις εὐφημίας οὕνεκα , μόνους ὑμῖν ἐπιγράφω πέντε ἐτῶν φόρους ἐσενεγκεῖν αὐτίκα , καὶ τὴν τοῦ πολέμου δαπάνην , ὅση τε γέγονέ μοι καὶ ἔσται καθισταμένῳ τὰ ὑπόλοιπα . διαιρήσω δὲ ταῦθʼ ἑκάστοις ἐγὼ κατὰ πόλεις , καὶ τάξω προθεσμίαν ταῖς ἐσφοραῖς , καὶ τοῖς οὐ φυλάξασιν ἐπιθήσω δίκην ὡς πολεμίοις .
Lemmas: ἐγώ στρατός πρῶτος εἰς Ἀσία παρέρχομαι Ἀντίοχος ὁ Σύρος βασιλεύς πορθέω σύ . ἐξελαύνω δέ αὐτός , καί ὁ Ἅλυς καί Ταῦρος αὐτός τίθημι ὁ ἀρχή ὅρος , οὐ κατέχω σύ ἡμέτερος ἐκ ἐκεῖνος γίγνομαι , ἀλλά μεθίημι αὐτόνομος , πλήν εἰ τις Εὐμένης καί Ῥόδιος συμμαχέω ἐγώ δίδωμι , οὐ ὑποτελής ἀλλά ἐπί προστάτης εἰμί . τεκμήριον δέ ὅτι Λύκιος αἰτιάομαι τις Ῥόδιος ἀφίστημι . ἐγώ μέν δή τοιόσδε περί σύ γίγνομαι · σύ δέ , Ἄτταλος ὁ φιλομήτωρ ὁ ἀρχή ἐγώ ἐν διαθήκη καταλείπω , Ἀριστόνικος κατά ἐγώ τέσσαρες ἔτος συμμαχέω , μέχρι καί Ἀοιστόνικος ἁλίσκομαι καί σύ ὁ πολύς ες ἀνάγκη καί φόβος περιέρχομαι . καί ὧδε πράσσω ὅμως , ἔτος εἴκοσι καί τέσσαρες εἰς μέγας περιουσία καί κάλλος κατασκευή ἰδιωτικός τε καί δημόσιος προέρχομαι , ὑπό εἰρήνη καί τρυφή ἐξυβρίζω αὖθις , καί ὁ ἀσχολία ἐγώ ὁ ἀμφί ὁ Ἰταλία φυλάσσω ὁ μέν ἐπάγω Μιθριδάτης , ὁ δέ ἔρχομαι συντίθημι . ὅς δέ εἰμί πᾶς μιαρός , ὑφίστημι αὐτός εἷς ἡμέρα ὁ Ἰταλιώτης ἅπας αὐτός παῖς καί μήτηρ ἀναιρέω , καί οὐδέ ὁ εἰς ὁ ἱερόν συμφεύγω διά ὁ ὑμέτερος θεός φείδομαι . ἐπί ὅς δίδωμι μέν τις καί αὐτός Μιθριδάτης δίκη , ἄπιστος τε εἰς σύ γίγνομαι , καί φόνος καί δήμευσις ἐμπίμπλημι σύ , καί γῆ ἀναδασμός ἐργάζομαι καί χρέος ἀποκοπή καί δοῦλος ἐλευθέρωσις , καί τύραννος ἐπί ἔνιοι , καί λῃστήριον πολύς ἀνά τε γῆ καί θάλασσα , ὡς εὐθύς σύ ἔχω ἐν πεῖρα καί παραβολή οἷος ἀντί οἷος προστάτης ἐπιλέγω . δίδωμι δέ τις καί ἐγώ δίκη ὁ ὅδε ἄρχω . ἀλλά δέω καί κοινός σύ ἐπιτίθημι τοιόσδε ἐργάζομαι · ὅς ἔοικα μέν εἰμί ὅμοιος ὅς δράω γίγνομαι , μή ποτέ δέ Ῥωμαῖος σφαγή ἀσεβής ἤ δήμευσις ἄβουλος ἤ δοῦλος ἐπανάστασις , ἤ ὅσος ἄλλος βαρβαρικός , μηδέ ἐπί νόος λαμβάνω . φειδώ δέ γένος ἔτι καί ὄνομα Ἑλληνικός καί δόξα ὁ ἐπί ὁ Ἀσία , καί ὁ φίλος Ῥωμαῖος εὐφημία οὕνεκα , μόνος σύ ἐπιγράφω πέντε ἔτος φόρος εἰσφέρω αὐτίκα , καί ὁ ὁ πόλεμος δαπάνη , ὅσος τε γίγνομαι ἐγώ καί εἰμί καθίστημι ὁ ὑπόλοιπος . διαιρέω δέ οὗτος ἕκαστος ἐγώ κατά πόλις , καί τάσσω προθεσμία ὁ εἰσφορά , καί ὁ οὐ φυλάσσω ἐπιτίθημι δίκη ὡς πολέμιος .